pythainlp/thai-wiki-dataset-v3 huggingface dataset:
อาร์ชดยุก

อาร์ชดยุก (Archduke) ตามสำเนียงอังกฤษ หรือ อาร์ชดุ๊ก ตามสำเนียงอเมริกัน ถ้าเป็นสตรีเรียกว่า อาร์ชดัชเชส (Archduchess) เป็นบรรดาศักดิ์ยุโรปที่สถาปนาขึ้นในปีค.ศ. 1358 เพื่อเป็นยศของเจ้าผู้ครองแคว้นระดับอาร์ชดัชชีที่มาจากราชวงศ์ฮาพส์บวร์คแห่งจักรวรรดิโรมันอันศักดิ์สิทธิ์ (ค.ศ. 962–1806) บรรดาศักดิ์อาร์ชดยุกอยู่ต่ำกว่าจักรพรรดิและกษัตริย์ แต่อยู่เหนือแกรนด์ดยุก, ดยุก และเจ้าชาย
ดินแดนในปกครองของอาร์ชดยุกหรืออาร์ชดัชเชสเรียกว่า "อาร์ชดัชชี" เช่น อาร์ชดัชชีออสเตรีย  เป็นต้น อาร์ชดัชชีทั้งหมดล่มสลายลงในปี ค.ศ. 1918
== อ้างอิง ==
*
ดยุกในประเทศออสเตรีย
ราชวงศ์ฮาพส์บวร์ค
บรรดาศักดิ์ออสเตรีย
บรรดาศักดิ์เยอรมัน
ฐานันดรศักดิ์
คลองอ้อมนนท์

คลองอ้อมนนท์ เคยเป็นส่วนหนึ่งของแม่น้ำเจ้าพระยาในสมัยก่อน เมื่อถึงปี พ.ศ. 2179 พระเจ้าปราสาททองโปรดเกล้าฯ ให้ขุดคลองลัดแม่น้ำเจ้าพระยาซึ่งมีความคดเคี้ยวในช่วงเมืองนนทบุรี การเดินทางสัญจรต้องใช้เวลานาน เมื่อขุดคลองลัดแล้ว แม่น้ำก็เปลี่ยนทางไหลเข้าคลองขุดใหม่กลายเป็นแม่น้ำเจ้าพระยาสายใหม่ดังปัจจุบันนี้ ส่วนแม่น้ำสายเดิมนั้นเล็กลงกลายเป็นทางน้ำอ้อม เรียกกันว่า "แม่น้ำอ้อม" เมื่อถึง พ.ศ. 2208
สายฟ้องเหมี่ยนนาม

สายฟ้องเหมี่ยนนาม (Giải phóng miền Nam) มีความหมายว่า "ปลดปล่อยภาคใต้" เป็นชื่อเพลงชาติของรัฐบาลปฏิวัติเฉพาะกาลแห่งสาธารณรัฐเวียดนามใต้ ซึ่งเป็นรัฐบาลที่ปกครองเวียดนามใต้ภายใต้การควบคุมของกองทัพประชาชนเวียดนาม ระหว่าง พ.ศ. 2512 - 2518
บทเพลงนี้เป็นผลงานการประพันธ์ของ ลืว หืว เฟื้อก (Lưu Hữu Phước) ผู้แต่งเพลงชาติเวียดนามใต้ "ทัญเนียนหั่ญคุก" โดยแต่งขึ้นทั้งส่วนบทร้องและทำนองเมื่อ พ.ศ. 2504 (ส่วนของบทร้องนั้นร่วมกันแต่งกับนักประพันธ์ของเวียดนามเหนืออีก 2 คน คือ มาย วัน โบะ และหวิ่ญ วัน เตี๊ยง) เพื่อใช้เป็นเพลงปลุกใจของแนวร่วมปลดปล่อยแห่งชาติเวียดนามใต้ (เวียดกง) ต่อมาเมื่อแนวร่วมปลดปล่อยแห่งชาติเวียดนามใต้และกองทัพประชาชนเวียดนามยึดกรุงไซ่ง่อนได้สำเร็จในปี พ.ศ. 2518 เพลงนี้จึงได้กลายเป็นเพลงชาติของเวียดนามใต้จนถึงปี พ.ศ. 2519 เนื่องจากเวียดนามเหนือได้ผนวกเวียดนามใต้เข้าเป็นประเทศเดียวกันโดยสมบูรณ์
== บทร้อง ==
{|
| ภาษาเวียดนาม
| คำอ่าน
| คำแปล
|-valign="top"
|
Giải phóng miền Nam, chúng ta cùng quyết tiến bước.
Diệt Đế quốc Mỹ, phá tan bè lũ bán nước.
Ôi xương tan máu rơi, long hân thù ngất trời.
Sông núi bao nhiêu năm cắt rời.
Đây Cửu Long hùng tráng, Đây Trường Sơn vinh quang.
Thúc giục đoàn ta xung phong đi giết thù.
Vai sát vai chung một bóng cờ.
Vùng lên! Nhân dân miền Nam anh hùng!
Vùng lên! Xông pha vượt qua bão bùng.
Thề cứu lấy nước nhà! Thề hy sinh đến cùng!
Cầm gươm, ôm sung, xông tới!
Vận nước đã đên rồi. Bình minh chiếu khắp nơi.
Nguyện xây non nước sáng tươi muôn đời.
|
สาย ฟ้อง เหมี่ยน นาม, จุ๋ง ตา กุ่ง เกวี๊ยด เตี๊ยน เบื๊อก.
เสียด เด๋ โกว๊ก หมี, ฝา ตาน แบ่ หลู บ๋าน เนื้อก.
โอย เซือง ตาน เม้า เซย, ลอง เฮิน ถู่ เงิ้ด เจ่ย.
ซง นุ้ย บาว เญียว นัม กั๊ด เส่ย.
เดย กื๋ว ลอง หุ่ง จ๋าง, เดย เจื่อง เซิน วิญ กวาง.
ทุก สุก ดว่าน ตา ซุง ฟอง ดี เซ้ด ถู่.
วาย ซ้าด วาย จุง หมด บ๊อง เก่อ.
หวุ่ง เลน! เญิน เซิน เหมี่ยน นาม แองห์ หุ่ง!
หวุ่ง เลน! ซง ฟา เหวือด กวา บ๋าว บุ่ง.
เถ่ กื๊ว เล้ย เนื้อก หญ่า! เถ่ ฮี ซิญ เด๊น กุ่ง!
เกิ่ม เกือม, อม ซุง, ซง เต๋ย!
เหวิ่น เนื้อก ด๋า เดน โส่ย. บิ่ญ มิญ เจี๋ยว คับ เนย.
งเหวี่ยน เซย นอน เนื้อก ซ้าง เตือย มวน เด่ย.
|
ปลดปล่อยภาคใต้ ลุยไปด้วยใจเด็ดเดี่ยว
ขับไล่จักรวรรดิอเมริกา ทำลายล้างคนขายชาติ
โอ้กระดูกหักป่น เลือดรินไหลหลั่ง ความชิงชังยิ่งทับถม
ประเทศของเราถูกแบ่งแยกนานเกินพอแล้ว
นั่นแม่น้ำกิวหลงอันศักดิ์สิทธิ์ นั่นเทือกเขาเจื่องเซินอันเรืองรอง
เรียกร้องให้เรารุกคืบหน้าเข่นฆ่าศัตรู
จงร่วมมือร่วมใจภายใต้ร่มธงเดียวกันเถิด
ลุกขึ้น! ประชาชาวใต้ผู้หาญกล้า!
ลุกขึ้น! เราผองจงฟันฝ่ามรสุม
เราจะพิทักษ์มาตุภูมิ! เราจะเสียสละจนถึงที่สุด!
จงจับดาบถือปืนให้มั่นแล้วรุกไปข้างหน้า!
โอกาสมาถึงแล้ว ดวงตะวันฉายแสงทุกหนแห่ง
เราจะสร้างชาติให้รุ่งเรืองสืบไปชั่วกาลนาน
|}
== ดูเพิ่ม ==
เตี๊ยงก่อยกงเซิน - เพลงชาติเวียดนามใต้ พ.ศ. 2491 - 2518
เตี๋ยนเกวินกา - เพลงชาติเวียดนามเหนือ และเพลงชาติเวียดนามหลังการรวมชาติใน พ.ศ. 2519
ประเทศเวียดนามใต้
แนวร่วมปลดปล่อยแห่งชาติเวียดนามใต้
== แหล่งข้อมูลอื่น ==
NationalAnthems.info
เพลงชาติเวียดนาม
ประเทศเวียดนามใต้
เพลงภาษาเวียดนาม
เจ็ดกฎทางจิตวิญญาณแห่งความสำเร็จ

เจ็ดกฎทางจิตวิญญาณแห่งความสำเร็จ คือ หลักการแห่งความสำเร็จเจ็ดประการที่ เขียนโดย ดีพัค โชปรา ในหนังสือ The Seven Spiritual Laws of Success – A Practical Guide to the Fulfillment of Your Dreams ที่พิมพ์ออกมาเมื่อ ค.ศ. 1994
โดยหลักการจะมีพื้นฐานมาจากศาสนาฮินดูและแนวคิดทางจิตวิญญาณที่ว่า ความสำเร็จของคนไม่ได้มีผลมาจากการทำงานหนัก การวางแผนที่ชัดเจน หรือ ความทะเยอทะยาน แต่มาจากความเข้าใจธรรมชาติในฐานะของมนุษย์ และ เข้าใจวิธีการที่จะปฏิบัติตามกฎของธรรมชาติ
หนังสือโน้มน้าวว่า หากเราเข้าใจและใช้กฎธรรมชาติในการดำเนินชีวิตของเรา ทุกๆสิ่งที่เราต้องการสามารถสร้างขึ้นได้ เพราะว่า กฎเดียวกันนั้น ธรรมชาติก็ใช้สร้างป่า สร้างดวงดาว สร้างร่างกายของมนุษย์ขึ้น ดังนั้นกฎเหล่านี้ก็สามารถใช้เติมเต็มให้กับความต้องการลึกๆของเราได้
กฎของศักยภาพที่บริสุทธิ์ (The Law of Pure Potentiality)
ใช้เวลาอยู่เงียบๆ แค่อยู่. ฝึกสมาธิ ครั้งละ 30 นาที 2 ครั้งต่อวัน.
สังเกตปรัชญาในชีวิตต่างๆอย่างเงียบ.
ฝึกการที่จะไม่ตัดสิน (practice non-judgement).
กฎของการให้ (The Law of Giving)
แต่ละวัน ให้ของขวัญกับใครก็ตามที่คุณเจอ อาจจะเป็น คำชม หรือ ดอกไม้.
รับของขวัญอย่างยินดี.
ให้รักษาความมั่งคั่งให้หมุนเวียนโดยการให้และรับ ความห่วงใย ความชอบพอ ความซาบซึ้งเห็นคุณค่า และ  ความรัก ระหว่างกัน.
กฎของกรรม (The Law of Karma)
ทุกๆการกระทำจะสร้างแรงหรือพลังงานที่จะย้อนกลับมาในลักษณะคล้ายๆกัน.
การเลือกการกระทำที่จะนำความสุขและความสำเร็จไปให้ผู้อื่น จะเป็นการรับรองว่าจะมีกระแสของความสุขและความสำเร็จกลับมาหาคุณ.
กฎของการพยายามน้อยที่สุด (The Law of Least Effort)
ยอมรับผู้คน สถานะการณ์ เหตุการณ์ ต่างๆ ในแบบที่เป็น.
มีความรับผิดชอบต่อสถานะของคุณ ต่อเหตุการณ์ทุกๆอย่างที่อาจจะเป็นปัญหา.
ปล่อยวางความต้องการที่คุณจะเถียงอธิบายมุมมองของคุณ.
กฎของความมุ่งมั่น (The Law of Intention and Desire)
สิ่งที่ซ่อนอยู่ในทุกๆความมุ่งมั่นปรารถนา คือ กลไก สำหรับการเติมเต็ม.
เขียนรายการของสิ่งที่คุณปรารถนา.
เมื่อสิ่งต่างๆไม่ได้เป็นไปตามที่คุณคิด ให้เชื่อว่ามันมีเหตุผลของมัน.
กฎของการปล่อยวาง (The Law of Detachment)
ยอมให้ตัวคุณเองและคนอื่นๆมีอิสระที่จะเป็นตัวของตัวเอง.
อย่าบังคับทางออก ให้ทางออกมันเกิดขึ้นมาแบบของมัน.
ความไม่แน่นอนเป็นสิ่งจำเป็น และ มันเป็นเส้นทางไปสู่อิสรภาพของคุณ
กฎของธรรมะ (The Law of Dharma)
ค้นหาตัวตนภายในที่สูงกว่าของคุณเอง.
ค้นหาความสามารถที่พิเศษของคุณ.
ถามตัวเองว่าคุณจะสามารถช่วยเหลือเพื่อนมนุษย์ได้ดีที่สุดอย่างไร.
การใช้ความสามารถพิเศษของคุณในการช่วยเหลือผู้อื่นจะนำมาซึ่ง ความสุขใจ และ ความ สมบูรณ์
หนังสือขายได้แล้ว 1.5 ล้านเล่มในสหรัฐอเมริกา และ ราวๆ 3 ล้านเล่มจากที่อื่นๆทั่วโลก,
หนังสือติด 10 อันดับหนังสือขายดีของ New York Times.
== อ้างอิง ==
== แหล่งข้อมูลอื่น ==
The Chopra Center – The Seven Spiritual Laws of Success (Official site)
Excerpts from The Seven Spiritual Laws of Success by Deepak Chopra (summarizes the concepts of the book)
หนังสือ
ยอดนักสืบจิ๋วโคนัน: ปริศนาระทึก-ศึกลูกหนังมรณะ

ยอดนักสืบจิ๋วโคนัน: ปริศนาระทึก-ศึกลูกหนังมรณะ (; Detective Conan: The Eleventh Striker) เป็นภาพยนตร์เรื่องที่ 16 ในชุดมังงะและอนิเมะ ยอดนักสืบจิ๋วโคนัน มีกำหนดเข้าฉายในประเทศญี่ปุ่นวันที่ 14 เมษายน พ.ศ. 2555 
==เนื้อเรื่อง==
มีโทรศัพท์ขู่วางระเบิดแปลกๆมาที่สำนักงานนักสืบโมริ โดยทิ้งรหัสลับว่า "เด็กชายสีน้ำเงินกับม้าลายสีน้ำเงิน สายฝนจากเบื้องบน คนจากเบื้องล่าง ยื่นมือซ้ายให้เห็นเหมือนเดิมทางต้นไม้ฝั่งซ้าย " ถ้าโคนันสามารถไขปริศนารหัสนี้ได้ ก็จะสามารถหยุดระเบิดได้ การผจญภัยของโคนัน และขบวนการนักสืบเยาวชนได้เริ่มขึ้น ณ สนามกีฬาฟุตบอลคู่ระหว่าง อาคางิ ฮิเดโอะ จากทีมโตเกียวสปิริตส์ และ ฮิโง เรียวซึเกะ จากทีมบิ๊กโอซาก้า
==การสร้าง==
ภาพยนตร์เรื่องนี้ได้มีการเปิดเผยเป็นครั้งแรกในหนังสือโชเน็งซันเดย์รายสัปดาห์ ฉบับที่ 52 ประจำปี พ.ศ. 2554 โดยเว็บไซต์อย่างเป็นทางการของภาพยนตร์เปิดตัวเมื่อวันที่ 26 พฤศจิกายน 2554ภาพยนตร์นี้เป็นความร่วมมือระหว่างทีมงานของยอดนักสืบจิ๋วโคนัน และฟุตบอลเจลีกดิวิชัน 1 เพื่อฉลองครบรอบ 20 ปีการก่อตั้งเจลีก โดยในความร่วมมือนี้ ผู้เล่นอาชีพที่เล่นในเจลีกจะเป็นผู้ให้เสียงพากษ์ตัวละครในเรื่องดังกล่าวด้วย เสียงของผู้ชมบนอัฒจันทร์ที่ปรากฏในเรื่องนั้นเป็นเสียงที่ได้จากการบันทึกเสียงในการแข่งขันเจแปนิส (ฟูจิซีร็อกซ์) ซูเปอร์คัพ ประจำปี พ.ศ. 2555 ระหว่างทีมคะชิวะ เรย์โซล แชมป์เจลีก กับสโมสรฟุตบอลโตเกียว แชมป์ฟุตบอลถ้วยจักรพรรดิ
== เพลงประกอบ ==
เพลงจบ
ฮะรุอุตะ  โดยอิกิโมะโนะกะคะริ  (Epic Records)
ได้มีการเปิดเผยเพลงประกอบนี้เมื่อวันที่ 22 กุมภาพันธ์ โดยนับเป็นครั้งแรกในรอบ 14 ปี ตั้งแต่ปี พ.ศ. 2541 ในเพลงเปิดที่ 5 Truth ~A Great Detective of Love~ และในรอบ 15 ปี ตั้งแต่ปี พ.ศ. 2540 ในเดอะมูฟวี่แรก คดีปริศนาระเบิดระฟ้า ที่เพลงประกอบภาพยนตร์ไม่ได้มาจาก Being Giza
== การฉายภาพยนตร์ในไทย ==
ในประเทศไทย มีกำหนดเข้าฉายตั้งแต่วันที่ 25 ตุลาคม พ.ศ. 2555 ที่โรงภาพยนตร์เครือ SF Cinema City 13 สาขา  
==อ้างอิง==
==แหล่งข้อมูลอื่น==
เว็บไซต์อย่างเป็นทางการ
ข้อมูลในโชเน็งซันเดย์ ตามที่เปิดเผยในเว็บมังงะนิวส์
ยอดนักสืบจิ๋วโคนันฉบับภาพยนตร์
ภาพยนตร์ที่ออกฉายในปี พ.ศ. 2555
ภาพยนตร์อนิเมะที่ออกฉายในปี พ.ศ. 2555
ภาพยนตร์ฟุตบอล
ภาพยนตร์ญี่ปุ่น
รายพระนามพระมหากษัตริย์บอสเนีย

นี่คือ รายพระนามพระมหากษัตริย์บอสเนีย
== ราชวงศ์โคโตรมานิก==
== ผู้อ้างสิทธิ์ในราชบัลลังก์ ==
==รัฐในจักรวรรดิออสเตรีย-ฮังการี ==
===ราชวงศ์ฮับส์บูร์ก-ลอร์เรน===
==ออตโตมัน(อ้างสิทธิในราชบัลลังค์ปี ค.ศ.1903) ==
==ยูโกสลาเวีย==
===ราชวงศ์คาราจอร์เจวิช===
{| style class="wikitable"
! width=15% | พระนาม !! width=105px | พระบรมฉายาลักษณ์ !! width=20% | พระบรมราชสมภพ !! width=15% | ราชาภิเษกสมรส !! width=15% | สวรรคต !! width=10% | สิทธิ์ในการครองบัลลังก์ !! width=10% |ราชวงศ์ !! width=300% | หมายเหตุ
|-
| สมเด็จพระเจ้าปีเตอร์ที่ 11 ธันวาคม 1918–16 สิงหาคม 1921||  || 29 มิถุนายน 1844เบลเกรดพระราชโอรสใน อเล็กซานเดอร์ คาราดอร์เดวิก และ เพอร์ซีดา นาโดวิก || เจ้าหญิงซอร์กาแห่งมอนเตรเนโกร18835 พระองค์ || 16 สิงหาคม 1921เบลเกรดพระชนมพรรษา 77|| เดิมทีเป็นพระมหากษัตริย์เซอร์เบีย,proclaimed King by representatives of South Slav states ||ราชวงศ์คาราดอร์เดวิก|| เลื่อนสถานะเป็น"กษัตริย์แห่งชาวเซิร์บ โครแอต และสโลวีย" มกุฎราชกุมารอเล็กซานเดอร์สำเร็จราชการการแทนในปลายรัชกาล
|-
| สมเด็จพระเจ้าอเล็กซานเดอร์ที่ 116 สิงหาคม 1921–9 ตุลาคม 1934 ||  || 16 ธันวาคม 1888เซตินเจพระราชโอรสในสมเด็จพระเจ้าปีเตอร์ที่ 1 กับ เจ้าหญิงซอร์กาแห่งมอนเตรเนโกร || มาเรียแห่งโรมาเนีย8 มิถุนายน 19223 พระองค์ || 9 ตุลาคม 1934มาร์เซย์พระชนมพรรษา 45||พระราชโอรส||ราชวงศ์คาราดอร์เดวิก|| เปลี่ยนสถานะเป็น "กษัตริย์แห่งยูโกสลาเวีย" ในค.ศ. 1929.ถูกปลงพระชนม์ที่มาร์เซย์
|-
| สมเด็จพระเจ้าปีเตอร์ที่ 29 ตุลาคม 1934–29 พฤศจิกายน 1945 ||  || 6 กันยายน 1923เบลเกรดพระราชโอรสในอเล็กซานเดอร์ที่ 1 กับ มาเรียแห่งโรมาเนีย || อเล็กซานดราแห่งกรีซและเดนมาร์ก20 มีนาคม 19441 พระองค์ || 3 พฤศจิกายน 1970 เดนเวอร์พระชนมพรรษา 47||พระราชโอรส||ราชวงศ์คาราดอร์เดวิก||เจ้าชายพอล สำเร็จราชการจนถูกปลดในวันที่ 27 มีนาคม 1941; ทรงลี้ภัยวันที่ 17 เมษายน 1941 และถูกถอดจากราชสมบัติวันที่ 29 พฤศจิกายน 1945
|}
พระมหากษัตริย์บอสเนีย
บ
ตุซตลากูติเอร์เรซ

ตุซตลากูติเอร์เรซ (Tuxtla Gutiérrez) เป็นเมืองหลวงและเมืองที่ใหญ่ที่สุดของรัฐเชียปัส ประเทศเม็กซิโก ถือว่าเป็นเมืองทันสมัยที่สุดของรัฐ ซึ่งอาคารสาธารณะส่วนใหญ่สร้างขึ้นในศตวรรษที่ 20 เว้นแต่โบสถ์ซานมาร์โกส ที่สร้างขึ้นในปี ค.ศ. 1560 ก่อนหน้านั้นเมืองไม่ได้เป็นที่ตั้งรกรากที่อยู่อาศัย ความแตกต่างของเมืองเมื่อเทียบกับรัฐอื่น ตุซตลากูติเอร์เรซไม่ได้เป็นจุดท่องเที่ยว แต่เป็นศูนย์รวมการเดินทางของนักท่องเที่ยวที่มายังรัฐนี้ มีสนามบินหลักและสถานีขนส่งรถประจำทางระดับเฟิร์สคลาส
เมืองในประเทศเม็กซิโก
รัฐเชียปัส
พุทราจีน

พุทราจีน (jujube; พันธุ์ที่มีเปลือกสีน้ำตาลเข้มเรียก red date; Chinese date; ) ภาคอีสานเรียก บักทันหรือหมากกะทัน ภาคเหนือเรียกมะตัน มะตันหลวง นางต้มต้น ภาษาจีนเรียก เป้กเลี้ยบ อินเดียเรียก เบอร์ เป็นไม้ยืนต้นขนาดเล็ก ในวงศ์ Rhamnaceae เป็นไม้ยืนต้นมีหนาม มักมีเป็นคู่ โดยตรงทั้งสองอันหรือตรงอันหนึ่ง โค้งอันหนึ่ง ผลมีเมล็ดเดียว ผิวเรียบ ส่วนใหญ่ผลสุกจะเป็นสีเหลือง ยกเว้นบางพันธุ์ที่เป็นสีแดงเข้ม มีทั้งพันธุ์ผลเล็กและผลใหญ่
พุทราจีนมีถิ่นกำเนิดในประเทศจีนตอนเหนือ มีการบริโภคในประเทศจีนมาเมื่อ 4,000 ปีที่แล้ว ในอินเดียปลูกพุทรามาก่อนสมัยพุทธกาล ซึ่งมีกล่าวถึงในบันทึกของหลวงจีนยวนชางที่เดินทางไปอินเดียเมื่อราว พ.ศ. 1172 ในกรีกเป็นที่รู้จักตั้งแต่สมัยโฮเมอร์ โดยมีกล่าวถึงพุทราในโอดิสซี 
== พันธุ์พุทราจีน ==
พันธุ์พุทราจีนที่มีปลูกในประเทศไทยได้แก่ 
พันธุ์พื้นเมือง แบ่งเป็นพันธุ์ลูกเกดและพันธุ์ไข่เต่า ใบขนาดเล็ก กลม ผลรีหรือกลมแป้น เปลือกบาง เนื้อหยาบสีเหลือง รสเปรี้ยวและฝาดอมหวาน
พันธุ์สามรส ใบเล็กยาวรี หนา ผลทรงกลมแป้น เปลือกบาง เนื้อละเอียดสีขาวกรอบ
พันธุ์เจดีย์ หรือพันธุ์ปากน้ำ เป็นลูกผสมของพันธุ์พื้นเมืองกับพันธุ์จากอินเดีย ถิ่นกำเนิดอยู่ที่สมุทรปราการ
พันธุ์บอมเบย์ นำเข้ามาจากกัลกัตตา ใบยาวรี ปลายแหลม ผลยาวรี เปลือกบางเป็นมัน เนื้อเหลือง ละเอียด หวานกรอบ
พันธุ์เหรียญทอง ใบใหญ่ยาว ผลใหญ่ทรงกลมคล้ายแอปเปิล เปลือกหนา ผิวหยาบ เนื้อขาวละเอียด หวานกรอบ มีกลิ่นหอม
พันธุ์แอปเปิล ใบใหญ่รูปหัวใจ ผลใหญ่ กลมแป้น เปลือกหนาใส สีเขียวเข้มเนื้อสีขาว กรอบละเอียด หวานอมเปรี้ยว
พันธุ์สาลี่หรือพันธุ์บอมเบย์ยักษ์ ใบใหญ่  ผลทรงคล้ายสาลี่ ผลใหญ่กว่าพันธุ์อื่น เปลือกบาง ผิวเหลือง เนื้อสีเหลือง ค่อนข้างหยาบ หวานกรอบ เนื้อมาก
 
==อ้างอิง==
ผลิตภัณฑ์เสริมอาหาร
ผลไม้
ไม้ยืนต้น
วงศ์พุทรา
ไม้ผล
แกรี สปีด

แกรี แอนดรูว์ สปีด, เอ็มบีอี (Gary Andrew Speed, MBE) (8 กันยายน ค.ศ. 1969 - 27 พฤศจิกายน ค.ศ. 2011) เป็นนักฟุตบอลและผู้จัดการทีมฟุตบอล ชาวเวลส์ เขาเป็นกัปตันฟุตบอลทีมชาติเวลส์ เขาเกษียณตัวจากทีมชาติในปี ค.ศ. 2004 และยังคงเป็นนักฟุตบอลชาวเวลส์ที่ลงแข่งขันมากที่สุด และเป็นอันดับ 2 ของทั้งหมด เขาลงแข่งขันทีมชาติชุดใหญ่ 85 นัดในระหว่างปี ค.ศ.  1990 ถึง 2004 โดยเล่นในตำแหน่งกองกลางตัวรุกด้านซ้าย
ในฐานะนักฟุตบอลอาชีพ เขาเล่นให้กับทีมลีดส์ยูไนเต็ด เอฟเวอร์ตัน นิวคาสเซิลยูไนเต็ด โบลตันวันเดอเริร์ส และเชฟฟีลด์ยูไนเต็ด และไม่ค่อยประสบปัญหาอาการบาดเจ็บและการพักเล่น เขาถือสถิติเป็นผู้เล่นที่ลงแข่งในเอฟเอพรีเมียร์ลีก มากถึง  535 นัด จนเดวิด เจมส์มาทำลายสถิติเขา จนเมื่อเขาเสียชีวิตลงมีเพียงแค่เดวิด เจมส์และไรอัน กิกส์ เท่านั้นที่ลงเล่นมากกว่าเขา เขาลงแข่งขันในลีกและฟุตบอลถ้วยในประเทศกว่า 840 นัด และลงแข่งในระดับระหว่างประเทศอีก 85 นัด เขาเป็นผู้เล่นของลีดส์ยูไนเต็ด ในชุดที่คว้าแชมป์ลีกปี 1991-92 1 ปีก่อนเปลี่ยนชื่อมาเป็น พรีเมียร์ลีก และเคยเป็นผู้เล่นของนิวคาสเซิลในชุดที่เข้าชิงเอฟเอคัพกับอาร์เซนอลและแมนเชสเตอร์ยูไนเต็ด ในปี 1998 และ 1999 ตามลำดับ แต่ได้แค่รองแชมป์ทั้งสองครั้ง
สปีดได้รับงานเป็นผู้จัดการทีมเชฟฟีลด์ยูไนเต็ดในปี ค.ศ. 2010 แต่ก็ออกจากสโมสรในอีกไม่กี่เดือน ในเดือนธันวาคม ค.ศ. 2010 และเป็นผู้จัดการทีมฟุตบอลทีมชาติเวลส์
สปีดเสียชีวิตเมื่อวันที่ 27 พฤศจิกายน ค.ศ. 2011 จากการแขวนคอตาย การตายของเขาถูกพูดถึงโดยเพื่อนนักฟุตบอลและบุคคลสาธารณะ เขาได้รับการกล่าวถึงในหน้าข่าวเกี่ยวกับการเสียชีวิต ในหนังสือพิมพ์ ดิอินดิเพนเดนท์ ว่า "เป็นหนึ่งในผู้จัดการทีมหนุ่มที่มีแววที่สุดในโลก"
==อ้างอิง==
บุคคลจากเทศมณฑลฟลินต์เชอร์
กองกลางฟุตบอล
นักฟุตบอลชาวเวลส์
นักฟุตบอลทีมชาติเวลส์
ผู้เล่นในพรีเมียร์ลีก
ผู้เล่นสโมสรฟุตบอลลีดส์ยูไนเต็ด
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลนิวคาสเซิลยูไนเต็ด
ผู้เล่นสโมสรฟุตบอลโบลตันวอนเดอเรอส์
ผู้เล่นสโมสรฟุตบอลเชฟฟีลด์ยูไนเต็ด
ผู้จัดการทีมฟุตบอลชาวเวลส์
ผู้จัดการทีมสโมสรฟุตบอลเชฟฟีลด์ยูไนเต็ด
ผู้จัดการทีมฟุตบอลทีมชาติเวลส์
ผู้ได้รับเครื่องราชอิสริยาภรณ์เอ็มบีอี‎
ผู้ฆ่าตัวตายด้วยการแขวนคอ
ดิเอนเตอร์เทนเนอร์

ดิเอนเตอร์เทนเนอร์ (The Entertainer, a rag time two step) เป็นผลงานประพันธ์ดนตรีแบบแร็กไทม์ สำหรับบรรเลงด้วยเปียโน ผลงานของสก็อต จอปลินในปี ค.ศ. 1902 ถูกตีพิมพ์เผยแพร่เป็นครั้งแรกในเดือนธันวาคม ค.ศ. 1902 ที่เมืองเซนต์หลุยส์ รัฐมิสซูรี ได้รับการยกย่องเป็นผลงานที่มีชื่อเสียงที่สุดของจอปลิน 
ผลงานชิ้นนี้กลับมามีชื่อเสียงอีกครั้งในช่วงทศวรรษ 1970 จากงานบันทึกเสียงของโจชัว ริฟคิน ชื่ออัลบัม Scott Joplin: Piano Rags ในปี ค.ศ. 1970  ซึ่งมียอดจำหน่ายมากกว่า 100,000 แผ่นในปีแรก มียอดขายรวมทั้งสิ้นมากกว่า 1 ล้านแผ่น  และได้รับการเสนอชื่อเข้าชิงรางวัลแกรมมี ต่อมาในปี ค.ศ. 1973 ได้ถูกนำมาดัดแปลงเป็นเพลงประกอบภาพยนตร์เรื่อง เดอะสติง โดยมาร์วิน แฮมลิช และได้รับรางวัลออสการ์ สาขาดนตรีประกอบภาพยนตร์ยอดเยี่ยม  และซิงเกิลติดอันดับ 3 จากการจัดอันดับบิลบอร์ดฮอต 100 และอเมริกันท็อป 40 เมื่อเดือนพฤษภาคม ค.ศ. 1974 
สมาคมผู้ประกอบกิจการเพลงของสหรัฐอเมริกา (RIAA) ได้จัดให้เพลงนี้อยู่ที่อันดับ 10 ของการจัดอันดับเพลงแห่งศตวรรษ
==อ้างอิง==
==แหล่งข้อมูลอื่น==
Musical score and MIDI file at the Mutopia Project
Sheet music and mp3 at mfiles.co.uk (interactive version requires Sibelius Scorch)
Free MP3 Download and video 
Free typeset sheet music from Cantorion.org.
งานประพันธ์ดนตรีสำหรับบรรเลงด้วยเปียโน
ผลงานของ สก็อต จอปลิน
== อ้างอิง ==
== แหล่งข้อมูลอื่น ==
Musical score and MIDI file at the Mutopia Project
Sheet music and mp3 at mfiles.co.uk (interactive version requires Sibelius Scorch)
Free MP3 Download and video 
Free typeset sheet music from Cantorion.org.
งานประพันธ์ดนตรีสำหรับเปียโน
ผลงานของ สก็อต จอปลิน
ซิงเกิลในปี พ.ศ. 2513
ซิงเกิลในปี พ.ศ. 2517
The Entertainer

redirectดิเอนเตอร์เทนเนอร์
ฮาดาโนะ

ฮาดาโนะ  เป็นนครที่ตั้งอยู่ทางตอนกลางค่อนไปทางตะวันตกของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 103.76 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 161,279 คน
== ภูมิศาสตร์ ==
ฮาดาโนะตั้งอยู่บนเนินเขาทางตอนกลางค่อนไปทางทิศตะวันตกของจังหวัดคานางาวะ ครึ่งหนึ่งของพื้นที่อยู่ในอาณาเขตของกึ่งอุทยานแห่งชาติทันซาวาโอยามะ
=== เทศบาลข้างเคียง ===
จังหวัดคานางาวะ
* นครอัตสึงิ
* นครอิเซฮาระ
* นครฮิรัตสึกะ
* เมืองโออิ
* เมืองนากาอิ
* เมืองมัตสึดะ
* เมืองยามากิตะ
* หมู่บ้านคิโยกาวะ
== อ้างอิง ==
== แหล่งข้อมูลอื่น ==
นครในจังหวัดคานางาวะ
เวอร์จินคิลเลอร์

เวอร์จินคิลเลอร์ (Virgin Killer) เป็นสตูดิโออัลบั้มชุดที่ 4 ของวงสกอร์เปียนส์ที่ปล่อยวางขายใน ค.ศ. 1976 อัลบั้มนี้เป็นจุดเริ่มต้นที่ทำให้วงได้รับความสนใจจากผู้ฟังนอกทวีปยุโรปได้
== รายชื่อเพลง ==
"Pictured Life" (Klaus Meine, Ulrich Roth, Rudolf Schenker) 3:21
"Catch Your Train" (Meine, Schenker) 3:32
"In Your Park" (Meine, Schenker) 3:39
"Backstage Queen" (Meine, Schenker) 3:10
"Virgin Killer" (Roth) 3:41
"Hell Cat" (Roth) 2:54
"Crying Days" (Meine, Schenker) 4:36
"Polar Nights" (Roth) 5:04
"Yellow Raven" (Roth) 4:58
== บุคลากร ==
Klaus Meine –ร้องนำ
Ulrich Roth –กีตาร์ และร้องเพลง "Hell-Cat" and "Polar Nights"
Rudolf Schenker –กีตาร์
Francis Buchholz –เบส
Rudy Lenners –กลอง
Achim Kirschning –เครื่องสังเคราะห์เสียง และ คีย์บอร์ด
Dieter Dierks –โปรดิวเซอร์เพลง
== แหล่งข้อมูลอื่น ==
เว็บเมทัลคอร์ 
อัลบั้มเพลงในปี พ.ศ. 2519
อัลบั้มเพลงของสกอร์เปียนส์
การตรวจพิจารณาอินเทอร์เน็ต
การกัดกร่อน

การกัดกร่อน (corrosion) หมายถึงภาวะซึ่งวัตถุหรือสิ่งประดิษฐ์ทางด้านวิศวกรรมทำปฏิกิริยากับสภาพแวดล้อม ทำให้ให้เกิดการเสื่อมสภาพของวัตถุนั้น ส่งผลให้ประสิทธิภาพการทำการทำงานหรือวัตถุประสงค์การใช้งานลดลง
== ประเภทการกัดกร่อน ==
ในสภาพแวดล้อมโดยทั่วไปสาเหตุการกัดกร่อนเกิดได้หลายอย่างเช่น ปฏิกิริยาเคมี ปฏิกิริยาไฟฟ้าเคมี หรืออาจเกิดจากปฏิกิริยาทางกายภาพของวัตถุนั้นเอง ลักษณะการกัดกร่อนที่พบเราสามารถแบ่งออกเป็นหลายแบบ เช่นแบ่งตามกลไกของการกัดกร่อน แบ่งตามลักษณะทางกายภาพ หรือตัวแปรที่ส่งผลต่อการกัดกร่อน
 การกัดกร่อนแบบสม่ำเสมอ  (Uniform Corrosion) เกิดขึ้นเนื่องจากวัตถุสัมผัสกับสิ่งแวดล้อม โดยอัตราความสูญเสียพื้นผิวของวัตถุที่บริเวณที่สัมผัสปัจจัยให้เกิดการกัดกร่อนต่างๆ โดยเฉลี่ยจะใกล้เคียงกัน
การกัดกร่อนเนื่องจากความต่างศักย์  (Galvanic Corrosion) เกิดจากวัตถุโลหะที่เป็นตัวนำไฟฟ้าได้ 2 ชนิดที่ต่างกันหรือวัตถุชนิดเดียวกันแต่ค่าความต่างศักย์ไฟฟ้าต่างกัน มาเชื่อมต่อกันจะเกิดความต่างศักย์ไฟฟ้าขึ้น ทำให้เกิดการไหลของ อิเล็กตรอนระหว่างวัตถุทั้งสองหากทำให้การสูญเสียอิเล็กตรอนของวัตถุที่มีค่าความต่างศักย์ต่ำกว่าและจะถูกกัดกร่อนในที่สุด
การกัดกร่อนแบบช่องแคบ  (Crevice Corrosion) เกิดจากวัตถุสัมผัสสารละลายบางชนิดที่สามารถแตกตัวเป็นประจุไฟฟ้า หรือเกิดจากบริเวณพื้นผิวที่การถ่ายเทของเหลวไม่ดี ส่งผลต่อการทำปฏิกิริยาออกซิเดชันแตกต่างกัน มักเกิดตามรอกแยกหรือตามซอกต่างๆ ของวัตถุ
การกัดกร่อนแบบเป็นหลุม (Pitting) ส่วนมากเกิดจากวัตถุอยู่สัมผัสสารละลายพวกคลอไรด์ เช่น น้ำทะเล เมื่อวัตถุถูกกัดกร่อน บริเวณกัดกร่อนจะเป็นรูหรือหลุม อาจถูกบดบังด้วยตัวกัดกร่อนเอง มักเกิดแบบเฉียบพลันตรวจพบได้ยาก มีขนาดเล็ก ส่วนใหญพบในวัตถุโลหะที่สามารถสร้างชั้นป้องกันได้
การกัดกร่อนตามขอบเกรน (Intergranular Corrosion) มักเกิดกับเหล็กกล้าไร้สนิม ในบริเวณที่มีการเชื่อมต่อ โดยเหล็กจะสูญเสีย โครเมียมในรูปคาร์ไบด์ เมื่อเกิดการสูญเสียจะขาดโครเมียมในการสร้างการป้องกันเนื้อเหล็ก
การผุกร่อนแบบเลือก (Selective Leaching or Dealloying) เกิดวัตถุที่เป็นโลหะผสม ที่ธาตุโลหะหนึ่งเสถียรกว่าธาตุหนึ่งเมื่อสัมผัสสภาพแวดล้อม เช่น การกัดกร่อนของทองเหลือง (Dezincification) โดยทองเหลืองจะสูญเสียสังกะสี เหลือแต่ทองแดงทำให้เป็นรูพรุน รูปทรงของวัตถุจะไม่เปลี่ยนแปลง แต่ความแข็งแรงจะลดลง สามารถลดการกัดกร่อนได้โดยเติมดีบุกลงไปประมาณร้อยละ 1 ในทองเหลือง
การกัดกร่อนแบบกัดเซาะ (Erosion Corrosion) เกิดจากปฏิกิริยาเคมีและการเคลื่อนที่ เช่น การไหลหรือเคลื่อนที่ของสารละลายหรือของเหลวที่มีผลต่อการกัดกร่อน
การกัดกร่อนโดยความเค้น (Stress corrosion) เกิดจากความเค้นหรือแรงเค้นของสภาพแวดล้อม เช่น การตัด การดัด ความร้อนภายนอก การสั่นสะเทือน หรือความเค้นจากภายในของวัตถุที่อาจหลงเหลือจากการขึ้นรูป การเย็นตัวที่ไม่สม่ำเสมอ

== ผลกระทบทางเศรษฐกิจ ==
จากการสำรวจในปี พ.ศ. 2545 พบว่ามีความสูญเสียที่เกิดจากการกัดกร่อนทั่วโลกคิดเป็นมูลค่ารวมประมาณ 11 ล้านล้านบาท และอัตราความเสียหายเกิดขึ้นกับประเทศกำลังพัฒนาประมาณร้อยละ 3 - 5 ของผลิตภัณฑ์มวลรวมประชาชาติ (GNP) 
== อ้างอิง ==
การกัดกร่อน
จักร (แก้ความกำกวม)

จักร อาจหมายถึง
จักร อาวุธชนิดหนึ่ง สัณฐานเป็นห่วงกลม มีคมมีดเป็นแฉกโดยรอบ
จักร อุปกรณ์ที่ใช้ในกีฬาขว้างจักร
จักรเย็บผ้า หรือเครื่องจักรเย็บผ้า
เครื่องจักร เครื่องกล หรือเครื่องจักรกล สิ่งอำนวยความสะดวกแทนแรงงานคนและสัตว์
ใบจักร หรือใบพัด ของเรือเป็นต้น
เฟืองรูปวงกลม เพื่อส่งถ่ายพลังงานกล
ใบเลื่อยของเลื่อยวงเดือน
ในภาษาสันสกฤต (จกฺร) หมายถึง วัตถุรูปร่างกลมที่หมุนได้, วงโคจร, เวียนไปโดยรอบ, บรรจบครบรอบ (บาลีว่า จกฺก)
== ดูเพิ่ม ==
จักระ
เท้ายายม่อมตัวเมีย

ระวังสับสนกับ เท้ายายม่อม
เท้ายายม่อมตัวเมีย ( S. Moore) มีชื่ออื่น ๆ ว่า เท้ายายม่อม, เท้ายายม่อมดอกขาว, พญารากเดียว, ไม้เท้าฤๅษี, ปู้เจ้าหายใจไม่รู้ขาด หรือไม้เท้ายายม่อม  เป็นพืชในวงศ์กะเพรา (Lamiaceae) ลำต้นตรง ไม่ค่อยมีกิ่งก้าน ใบเดี่ยว ออกตามข้อ ดอกออกเป็นช่อ โคนกลีบเชื่อมกันเป็นหลอด สีขาว ผลกลม สุกเป็นสีดำ พืชชนิดนี้ เป็นพืชคนละชนิดกับเท้ายายม่อม (Tacca leontopetaloides'') ที่มีหัวซึ่งนำไปทำเป็นแป้งเท้ายายม่อม แต่รากของพืชชนิดนี้มีสรรพคุณเป็นยาแก้ไข้และถอนพิษ และใบสามารถนำไปสูบแทนกัญชาได้
==อ้างอิง==
ชยันต์ พิเชียรสุนทร และวิเชียร จีรวงส์. คู่มือเภสัชกรรมไทยเล่ม ๕ คณาเภสัช. พิมพ์ครั้งที่ 2. กทม.อมรินทร์. 2548. หน้า 28
สมุนไพร
วงศ์กะเพรา
เลิฟไดรฟ์

เลิฟไดรฟ์ (Lovedrive) เป็นสตูดิโออัลบั้มชุดที่ 6 ของวงสกอร์เปียนส์ที่ปล่อยวางขายใน ค.ศ. 1979 อัลบั้ม Lovedrive ถือเป็น เป็นวิวัฒนาการที่สำคัญของวงสกอร์เปี่นส์ ซึ่งได้ Michael Schenker น้องชายของ Rudolf Schenker มาร่วมเล่นกีตาร์ 3 เพลง
== รายชื่อเพลง ==
"Loving You Sunday Morning" 	(Rudolf Schenker, Klaus Meine, Herman Rarebell)	5:36
"Another Piece of Meat" 	(Schenker, Rarebell) 3:30
"Always Somewhere" 	(Schenker, Meine) 4:56
"Coast to Coast" 	(Schenker)	 4:42
"Can't Get Enough" 	(Schenker, Meine) 2:36
"Is There Anybody There?" 	(Schenker, Meine, Herman Rarebell) 3:58
"Lovedrive" 	(Schenker, Meine) 4:49
"Holiday" 	(Schenker, Meine) 6:32
== บุคลากร ==
Klaus Meine – ร้องนำ
Rudolf Schenker – กีตาร์
Matthias Jabs – กีตาร์
Francis Buchholz – เบส
Herman Rarebell – กลอง
Michael Schenker – กีตาร์ ร่วมเล่นเพลง "Another Piece Of Meat", "Coast To Coast" และ "Lovedrive"
== แหล่งข้อมูลอื่น ==
ประวัติวงสกอร์เปียนส์
อัลบั้มเพลงของสกอร์เปียนส์
อัลบั้มเพลงในปี พ.ศ. 2522
สกุลโพ

สกุลโพ-ไทร-มะเดื่อ เป็นสกุลของไม้ยืนต้นในวงศ์ Moraceae สกุลหนึ่ง ใช้ชื่อสกุลว่า Ficus
บางชนิดอาจขึ้นเป็นไม้พุ่มหรือไม้เถา ขึ้นบนดินหรือกึ่งอิงอาศัย โดยมีรากเกาะอาศัยต้นไม้อื่นแล้วเจริญโอบรัดต้นไม้ที่เกาะลักษณะคล้ายกาฝาก แยกเพศร่วมต้นหรือต่างต้น ส่วนต่าง ๆ มีน้ำยาง หูใบหุ้มตาใบชัดเจน กิ่งมีรอยแผลหูใบเป็นวงรอบข้อ ใบเดี่ยว ส่วนมากเรียงเวียนหรือเรียงสลับในระนาบเดียวกัน เแผ่นใบด้านล่างส่วนมากมีต่อมไขตามโคนเส้นใบใกล้ฐานใบ บางครั้งมีซิสโทลิท ดอกขนาดเล็กจำนวนมากเรียงแน่นอยู่ภายในฐานรองดอกที่โอบหุ้มดอกทั้งหมดไว้ภายใน หรือ ซิทโอเนียม หรือฟิก โดยมีช่องเปิด  ส่วนใหญ่มีใบประดับที่โคน ดอกเพศผู้ กลีบรวมส่วนมากมี 2-6 กลีบ แยกกันหรือติดกัน หรือไม่มีกลีบรวม เกสรเพศผู้ 1-5 อัน ดอกเพศเมียก้านยาว กลีบรวมส่วนมากมี 3-5 กลีบ แยกกันหรือติดกัน ยอดเกสรเพศเมีย 2 อัน แยกกันหรือติดกัน ดอกที่เป็นหมันเป็นปม  ก้านเกสรเพศเมียสั้น เป็นที่อยู่ของแมลงขนาดเล็ก  บางชนิดมีดอกแบบไม่มีเพศ  คือไม่มีทั้งเกสรเพศผู้และเกสรเพศเมีย ลักษณะเฉพาะนี้มีความสัมพันธ์กับแมลงในลักษณะพึ่งพากัน  ชนิดของแมลงมีความเฉพาะกับไทรแต่ละชนิด ผลขนาดเล็ก คล้ายผลมีผนังชั้นในแข็งหรือผลแห้งเมล็ดล่อน เมล็ดมีเอนโดสเปิร์ม

ไม้ที่อยู่ในสกุลนี้มีมากกว่า 800 ชนิดทั่วโลก (แบ่งออกได้เป็น 6 สกุลย่อย) ส่วนใหญ่กระจายพันธุ์อยู่ในเขตร้อน พบในประเทศไทยประมาณ 115 ชนิด มีประมาณ 7-8 ชนิดที่นำเข้ามาจากต่างประเทศ ส่วนใหญ่เป็นไม้ยืนต้นขนาดใหญ่ ซึ่งคนไทยมีความเชื่อมาแต่โบราณว่าไม้เหล่านี้เป็นต้นไม้ศักดิ์สิทธิ์ เป็นที่สิงสถิตย์ของเทพารักษ์หรือนางไม้ เป็นไม้มงคล นำมาสู่คึวามร่มเย็นหรือโชคลาภแก่ผู้ปลูก เช่น โพ (F. religiosa), ไทร (F. benjamina) ส่วนที่นำมาปลูกเพื่อใช้รับประทานผล ได้แก่ มะเดื่อ (F. carica) ที่มีคุณค่าทางสารโภชนาการสูงมาก, มะเดื่อชุมพร (F. racemosa)  เป็นต้น  
อีกทั้งยังเป็นอาหารหลักของสัตว์และนกหลายชนิด เช่น นกเงือก, นกโพระดก ด้วย
==อ้างอิง==
==แหล่งข้อมูลอื่น==
สกุลโพ